1. *Miért csak 2019. augusztus 16-ig tart a nyári kollégium?*

A kollégiumi elhelyezésre történő felkészülés, a beköltözés, a képzési időszak alatti üzemre való átállás miatt.

1. *Aki 2019. augusztus 16-ig igényelt és nyert el nyári kollégiumi férőhelyet, 16-án haza kell költöznie?*

Azon hallgatóknak, akik elnyert nyári kollégiumi férőhellyel rendelkeznek 2019. augusztus 16-ig DE nem nyertek elhelyezést a 2019/2020-as tanévre, ki kell költözniük.

Azon hallgatók számára, akik elnyert nyári kollégiummal rendelkeznek 2019. augusztus 16-ig és a 2019/2020. tanévre sikeresen pályáztak kollégiumi elhelyezésre, az elhelyezés 2019. augusztus 16-a után is biztosított lesz, az Orczy Úti Kollégiumba visszaköltözve.

1. *Mikor lesz a visszaköltözés a Diószeghy Utcai Kollégiumból?*

Előzetes tervek szerint 2019. augusztus 16-án.

1. *A Diószeghy Utcai Kollégiumból csak azok költöznek vissza az Orczy Úti Kollégiumba 2019. augusztus 16-án, akik felvételt nyertek a 2019/2020-as tanévre is vagy már a felsőéves hallgatók is beköltözhetnek velük együtt?*

2019. augusztus 16-án azon nyári kollégiummal rendelkező hallgatók költözhetnek vissza az Orczy Úti Kollégiumba, akik sikeresen pályáztak kollégiumi elhelyezésre a 2019/2020. tanévre. Azon hallgatók, akik nem igényeltek nyári kollégiumi szálláshelyet, később költözhetnek majd be a tanév elején.

1. *Mikor lesz a felsőéves beköltözés a 2019/2020. tanévre?*

A 2019/2020. tanév időbeosztásáról szóló rektori utasítás szerint a 2019/2020. tanév szorgalmi időszaka az ÁKK és a NETK esetében 2019. szeptember 9-én kezdődik, így a kollégiumi beköltözés is várhatóan szeptember első hetében lesz esedékes.

1. *Mikor lesz az elsőéves beköltözés?*

Az időpont egyeztetése folyamatban van, az a tervezettek szerint a beiratkozáshoz fog igazodni.

1. *Végzős hallgatóként 2019. június 30-a után milyen lehetőségeim vannak?*

A végzős hallgatók 2019. június 14. napjáig jogosultak nyári kollégiumi szállást igényelni: ÁKK esetében 2019. július 01-je és 14-e között, NETK esetében 2019. július 01-je és 07-e között. Szükséges igazolás az abszolutórium megszerzéséről szóló Neptun-rendszerben kiküldött értesítés.

1. *Miért 2019. július 7. (NETK) és 2019. július 14. (ÁKK)?*

A Kollégiumi Szabályzat 21.§ (2) bekezdés *b)* pontja alapján kerültek meghatározásra az adott napok.

1. *Végzős hallgató vagyok, lehet-e nekem is nyári kollégiumi pályázatot benyújtanom?*

Igen, végzős hallgatóként is nyári kollégiumi pályázatot kell benyújtani a pályázati felhívásban feltüntetett időszakra. (ÁKK: 2019. július 01. - július 14., NETK: 2019. július 01. - július 07.)

1. *Végzős hallgatóként 2019. június 14-ig (jelentkezési határidő) nem szerzem meg az abszolutóriumot, mit tudok tenni?*

A pályázat megjegyzés rovatába legyen feltüntetve az erre vonatkozó információ, az igazolás feltöltésének hiányában függő státuszba kerülnek a pályázatok.

1. *Végzős hallgatóként mennyibe kerül 2019. július 07-ig/július 14-ig a nyári kollégiumi szállás?*

A szállás díja 750 Ft/nap. ÁKK-ás végzős esetében ez 10 500 Ft, NETK-es végzős esetében 5 250 Ft.

1. *Mit tud tenni az a hallgató, aki végez, de maradna egész nyáron kollégiumban, egyáltalán maradhat-e?*

A nyári jelentkezést követően tudunk erre választ adni. A 2019. június 17-ei héten a beérkezett igények és egyéb körülmények alapján dől el, hogy tudunk-e szálláshelyet biztosítani.

A nemzeti felsőoktatásról szóló 2011. évi CCIV. törvény 59. § (1) bekezdés *d)* pontja szerint megszűnik a hallgatói jogviszony (…) azon félév utolsó napján, amelyben a hallgató a végbizonyítványt (abszolutóriumot) megszerezte (hatályos: 2018.12.18-tól)

Ez az ÁKK esetében 2019. július 14-e, a NETK esetében 2019. július 7-e (a tanév utolsó napját a 2018/2019. tanév időbeosztásáról szóló rektori utasítás határozza meg). Az a hallgató, akinek a fenti rendelkezése alapján megszűnik a jogviszonya, még ha a 2019. évi általános felvételi eljárásában jelentkezett is szeptemberben induló felsőoktatási képzésre, a fenti időponttól nem fog hallgatói jogviszonnyal rendelkezni, így ezen keretekben szálláshelyet nem tud igényelni.

1. *Amennyiben lesz lehetőség rá, akkor mi a pontos anyagi vonzata annak, ha egy végzett, jogviszonnyal nem rendelkező hallgató szeretne maradni a kollégiumban 2019. augusztus 16-ig?*

A kollégiumok szabad férőhelyeinek hasznosításáról szóló 16/2015. sz. rektori utasításalapján, mint vendég 60 000 Ft + IFA /hó vagy 5 000 Ft + IFA /éj árszabáson kérelmezhet szállást a számukra meghirdetett pályázható időszak (ÁKK: 2019. július 01. -14., NETK 2019. július 01. - 07.) utáni naptól kezdődően, mely a kapacitások aktuális függvényében kerül elbírálásra.

Példa 1: ÁKK-ás végzős hallgató, aki kér és kap diplomaosztó napjáig nyári szállást, és ezt követően is kér pl. 2019. július 30-ig: 10 500 Ft + 60 000 Ft + 2 034 Ft (IFA) = 72 534 Ft lesz a teljes július havi szállásdíja

Példa 2: ugyanazon hallgató, de pl. 2019. augusztus 6-ig kér: 10 500 Ft + 60 000 Ft + 2034 Ft (IFA) + 25 000 Ft (mivel augusztus hónapban nem éri el a 12 éjszakát, ami 60 000 Ft lenne már, így 5 000 Ft/éjjel számolva) + 847 Ft (IFA) = 98 381 Ft lesz a teljes július és a 6 nap augusztus

Példa 3: ugyanazon hallgató, de pl. 2019. augusztus 16-ig kér: 10 500 Ft + 60 000 Ft (július) + 2034 Ft (IFA) + 60 000 Ft (augusztus) + 2 034 Ft (IFA) = 134 568 Ft

1. *Végzős hallgatóként szeretnék vendégként, az ismert árszabás tudomásulvétele mellett nyáron kollégiumi szállást igényelni a diplomaátadó napja utáni időszakra, mi a teendőm?*

A pályázat megjegyzés rovatába mindenféleképpen legyen feltüntetve, hogy szándékában áll tovább maradni, az igényelt időszak megjelölésével (mettől-meddig), így kalkulálni tudunk az igénnyel.

1. *Havi díj kerül kiírásra a felsőbb, nem végzős kollégistáknak?*

A nyári kollégiumi szállás díja napi díj alapján kerül kiírásra az igényelt napok száma után, havi díj nem lesz. (szállásdíjak lásd Pályázati felhívás 6.1) Minimálisan igényelhető időtartama (egybefüggően): 7 nap.

1. *Csak június 30-án lehet ki- és átköltözni?*

A Rektori Hivatal Jogi és Igazgatási Iroda Igazgatási Osztályának kollégiumi referenseivel való előzetes egyeztetés alapján az Orczy Úti Kollégiumból előbb is ki lehet költözni, mint 2019. június 30-a. Az emaileket a következő címen fogadjuk: bodis.martin@uni-nke.hu

Az átköltözés pontos időpontját még nem látjuk, tervezetten 2019. június 30-a, de legkésőbb 2019. július 5-e.

1. *A hallgatói önkormányzati tagoknak kell-e csatolni a “szakmai felügyeletet ellátó oktatási-rektorhelyettes által hitelesített igazolás”-t, vagy csak le kell adni minden igazolás nélkül a pályázatot?*

Igen kell, az igazolásnak tartalmaznia kell a Neptun-kódot, nevet, igényelt időszak kezdete és vége dátumot.

1. *ÁKK-ás hallgatóként 2019. augusztus 26-tól, szakmai gyakorlatom kezdetétől miként tudok szállást igényelni?*

Nem a nyári kollégiumi pályázattal. Normál eljárásban, a nyár folyamán meghirdetésre kerülő a 2019/2020. tanévre szóló kollégiumi felvételi pályázaton a jelentkezéskor hatályos HTJSZ alapján.

1. *Aki nem kapja meg időben a befogadó nyilatkozatát a szakmai gyakorlatról, az mit tehet? Van-e más módja az igazolásnak?*

Aki július elejétől kezdené meg a szakmai gyakorlatát, s igényel nyári kollégiumi szállást, annak a befogadó nyilatkozatot 2019. június 14-ig szükséges beszereznie.

Aki a nyár folyamán később kezdi meg a szakmai gyakorlatát, s a nyári kollégiumi szállást nem július elejétől igényel, a befogadó nyilatkozat megléte még nem indokolt.

Igazolás feltöltésének hiányában függő státuszba kerülnek a pályázatok. Ha az igényelt időszak kezdő napjáig sem nyújtja be a hallgató a befogadó nyilatkozatot, akkor is kaphat nyári kollégiumi elhelyezést, de a kedvezményes díjra nem lesz jogosult.